als_Latn dik_Latn sag_Latn
Duket se kriza e madhe në lojë dhe rezultate që kishte mbërthyer prej javësh të tjera skuadrën e Borusia Dortmund tashmë nuk ekziston më. Të besuarit e Jurgen Klop kanë siguruar fitoren e dytë radhazi në bundeslige duke mundur në shtëpi me gola e spektakël 4 me 2 skuadrën e Mainc ne takimin hapes te javës se 21 te bundesliges. E te mendosh që fantazmat e javëve të kaluara ishin shfaqur që në fillim të takimit për Dortmund që pësoi golin e Sotos për ekipin mik që në fillim të takimit. Vendasit reagojnë mirë, por humbasin shumë raste për gol përfshirë edhe një shtylle te Rojs. Goli i barazimit do të vinte 4 minuta pas nisjes së pjesës së dytë me autor Subotic me kokë. Pak minuta më vonë Rojs përmbys gjithçka. Gëzimi zgjat pak sepse Vaidenfeler bën një tjetër gabim dhe Mainc barazon 2 me 2. E megjithatë Dortmund ishte në një mbrëmje super duke shënuar edhe dy hera të tjera me anë të Aubumejang dhe Nuri Shahin. një rezultat çlirues që e ngjit skuadrën tashmë në vendin e 14 me 22 pikë, në një kohë që vetëm 10 ditë më parë ishte në fund të tabelës.
als_Latn